બોમ્બે વિધાન પરીષદના સભ્ય તરીકે ડૉ. પી. જી. સોલંકિની કામગીરીની પ્રસંશા કરતા ખુદ ડો. બાબા સાહેબ આંબેડકર થાકતા ન હતા! પત્ની રમાબાઇના 27-05-1935 માં અવસાનના આઘાત અને જે દલિતમિત્રો માટે તેઓ લડિ રહ્યા હતા તેઓનીજ વિશ્વાસઘાતી રાજકારણ રમતોથી કંટાળી હતાશ થયેલ બાબા સાહેબ આંબેડકર જ્યારે બધુ છોડિ નિવૃત્ત થવા વિચારતા હતા ત્યારે ડૉ. પી. જી. સોલંકિ જ તેમની પડખે ઉભા રહેલ અને એક સાચા મિત્ર તરીકે હિમંત અને સાંત્વના આપી તેઓને હતાશાના નર્કાગારમાંથી બહાર લાવેલ. વણકરસમાજના આ વિરલ દલિત સંગ્રામના યોધ્ધા 76 વર્ષની ઉમરે 09-04-1953 ના રોજ અવસાન પામ્યા. ભારતના અન્ય રાજ્યો કરતા ગુજરાતના દલિતોની અને તેમાં પણ વણકરસમાજની આજે જે સારી પરીસ્થિતિ છે તે ડૉ. પી. જી. સોલંકિ ના આજીવન કાર્યોની દેન છે. તત્કાલિન બોમ્બે ઇલાકા (Bombay Province) અને હાલના દક્ષિણ ગુજરાતના દલિતોમાં શિક્ષણનો પ્રસાર કરવાનો શ્રેય ડૉ. પી. જી. સોલંકિને જાય છે.